CELEX: C2005/082/52
Language: el
Date: 2005-04-02 00:00:00
Title: Υπόθεση C-90/05: Προσφυγή της Επιτροπής των Ευρωπαϊκών Κοινοτήτων κατά του Μεγάλου Δουκάτου του Λουξεμβούργου που ασκήθηκε στις 18 Φεβρουαρίου 2005

2.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/26
            
         Προσφυγή της Επιτροπής των Ευρωπαϊκών Κοινοτήτων κατά του Μεγάλου Δουκάτου του Λουξεμβούργου που ασκήθηκε στις 18 Φεβρουαρίου 2005
   (Υπόθεση C-90/05)
   (2005/C 82/52)
   Γλώσσα διαδικασίας: η γαλλική
   Η Επιτροπή των Ευρωπαϊκών Κοινοτήτων, εκπροσωπούμενη από τον Δ. Τριανταφύλλου, με τόπο επιδόσεων στο Λουξεμβούργο, άσκησε στις 18 Φεβρουαρίου 2005 προσφυγή κατά του Μεγάλου Δουκάτου του Λουξεμβούργου.
   Η Επιτροπή των Ευρωπαϊκών Κοινοτήτων
   αφού ζήτησε από το Μεγάλο Δουκάτο του Λουξεμβούργου να υποβάλει τις παρατηρήσεις του και μετά την αιτιολογημένη γνώμη που διατύπωσε στις 7 Ιουλίου 2004, λαμβάνοντας υπόψη την απάντηση της Κυβερνήσεως του Μεγάλου Δουκάτου του Λουξεμβούργου που πρωτοκολλήθηκε στη Γενική Γραμματεία στις 13 Οκτωβρίου 2004, ζητεί από το Δικαστήριο:
   
               1)
            
            
               να αναγνωρίσει ότι το Μεγάλο Δουκάτο του Λουξεμβούργου, μη τηρώντας την εξάμηνη προθεσμία για τις επιστροφές του ΦΠΑ στους υποκειμένους στον φόρο οι οποίοι δεν είναι εγκατεστημένοι στο εσωτερικό της χώρας, παρέβη τις υποχρεώσεις που υπέχει από το άρθρο 7, τέταρτο εδάφιο, της όγδοης οδηγίας περί ΦΠΑ (79/1072/ΕΟΚ) του Συμβουλίου, της 6ης Δεκεμβρίου 1979 (1),
            
         
               2)
            
            
               να καταδικάσει το καθού στα δικαστικά έξοδα.
            
         Ισχυρισμοί και κύρια επιχειρήματα
   Το Μεγάλο Δουκάτο του Λουξεμβούργου, μολονότι μετέφερε ορθά την οδηγία στην εθνική νομοθεσία, ωστόσο, στην πράξη δεν τηρεί την εξάμηνη προθεσμία που προβλέπει το άρθρο 7, τέταρτο εδάφιο, για την επιστροφή του ΦΠΑ στους υποκειμένους στον φόρο οι οποίοι δεν είναι εγκατεστημένοι στο εσωτερικό της χώρας. Συγκεκριμένα, οι επιστροφές εκ μέρους της διοικήσεως του Λουξεμβούργου πραγματοποιούνται συστηματικά με σημαντικές καθυστερήσεις. Εξάλλου, η λουξεμβουργιανή νομοθεσία δεν προβλέπει τόκους υπερημερίας που να επιτρέπουν τον συμψηφισμό της προκαλούμενης ζημίας λόγω των καθυστερήσεων αυτών.
   
      (1)  Όγδοη οδηγία 79/1072/ΕΟΚ του Συμβουλίου, της 6ης Δεκεμβρίου 1979, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών – Τρόπος επιστροφής του φόρου προστιθεμένης αξίας στους υποκειμένους στο φόρο οι οποίοι δεν είναι εγκατεστημένοι στο εσωτερικό της χώρας (ΕΕ ειδ. έκδ. 09/001, σ. 111).